Beeld snuffel nog ‘n ‘groen-rassis’ uit – praag.co.za — 20 jaar jonk!
Beeld snuffel nog ‘n ‘groen-rassis’ uit
Volgens Beeld het die sanger Jakkie Louw sy kop “in ’n rassebynes gesteek” op Facebook toe hy na ‘n vermeende swart dief ‘n “donkergroen mannetjie” genoem het. Sy skootrekenaar en foon ter waarde van R50 000 is geroof.
Hy is in Walvisbaai, Namibië besteel deur vermoedelik ‘n swart karwag.
“As jy in Walvis bly en ’n donkergroen mannetjie sien met so ’n sak (wat gesteel is) . . . Inbox my . . . Ek’s nou daar,” het hy op sy Facebook-muur geskryf.
Louw sê dit was ‘n “komiese manier” om na die kort swart motorwag te verwys, maar Beeld het dit vergelyk met Sunette Bridges wat in 2010 aangeval is as ‘n ver-regse rassis toe sy na ‘n “groenie” verwys het.
Louw se paspoort was ook in die sak wat gesteel is. Louw is sedert Donderdag in Walvisbaai vir twee welwillendheidskonserte en sou Sondag teruggekeer het Suid-Afrika toe.
Hy vermoed sy motor se afstandbeheersein is onklaar gestel toe hy die motor wou sluit.
Lousw sal byna ‘n week moet wag vir ‘n noodpaspoort.
Skrywer praagGepubliseer op 17 September 2014 17 September 2014 Kategorieë Afrikaanse nuus, NuusSleutelwoord beroof, besteel misdaad, donkergroen, groenie, Jakkie Louw, rassis, ver-regs, Walvisbaai
Vorige Vorige artikel: Jongste rassevoorval by UP skok studente
Volgende Volgende artikel: Dodetal in Nigeriese kerkramp vermoedelik hoër